title: Regulamentul de punere în aplicare (UE) nr. 1103/2012 al Comisiei din 26 noiembrie 2012 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul de punere în aplicare (UE) nr. 892/2012 pentru anul de comercializare 2012/2013

text:
               27.11.2012

               RO

               Jurnalul Oficial al Uniunii Europene

               L 327/22

         REGULAMENTUL DE PUNERE ÎN APLICARE (UE) NR. 1103/2012 AL COMISIEI
   din 26 noiembrie 2012
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul de punere în aplicare (UE) nr. 892/2012 pentru anul de comercializare 2012/2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Prin Regulamentul de punere în aplicare (UE) nr. 892/2012 al Comisiei (3) s-au stabilit valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2012/2013. Aceste prețuri și taxe au fost modificate ultima dată prin Regulamentul de punere în aplicare (UE) nr. 1092/2012 al Comisiei (4).

               (2)

               Conform datelor de care dispune în prezent Comisia, se impune modificarea valorilor respective, în conformitate cu articolul 36 din Regulamentul (CE) nr. 951/2006.

               (3)

               Dat fiind că este necesar să se asigure aplicarea acestei măsuri cât mai curând posibil după ce au devenit disponibile datele actualizate, prezentul regulament trebuie să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite prin Regulamentul de punere în aplicare (UE) nr. 892/2012 pentru anul de comercializare 2012/2013, se modifică și figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 263, 28.9.2012, p. 37.

      (4)  JO L 323, 22.11.2012, p. 15.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele de la codul NC 1702 90 95 aplicabile începând cu 27 noiembrie 2012

                  (în EUR)

                  Codul NC

                  Valoarea prețului reprezentativ per 100 kg net din produsul în cauză

                  Valoarea taxei suplimentare per 100 kg net din produsul în cauză

                  1701 12 10 (1)

                  34,63

                  0,76

                  1701 12 90 (1)

                  34,63

                  4,22

                  1701 13 10 (1)

                  34,63

                  0,90

                  1701 13 90 (1)

                  34,63

                  4,52

                  1701 14 10 (1)

                  34,63

                  0,90

                  1701 14 90 (1)

                  34,63

                  4,52

                  1701 91 00 (2)

                  39,67

                  5,57

                  1701 99 10 (2)

                  39,67

                  2,44

                  1701 99 90 (2)

                  39,67

                  2,44

                  1702 90 95 (3)

                  0,40

                  0,28

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.


title: Regulamentul de punere în aplicare (UE) nr. 178/2013 al Comisiei din 28 februarie 2013 privind taxa vamală minimă pentru zahăr care trebuie stabilită pentru cea de a doua invitație parțială de participare la licitație prevăzută în cadrul procedurii de licitație deschise prin Regulamentul de punere în aplicare (UE) nr. 36/2013

text:
               1.3.2013

               RO

               Jurnalul Oficial al Uniunii Europene

               L 58/3

         REGULAMENTUL DE PUNERE ÎN APLICARE (UE) NR. 178/2013 AL COMISIEI
   din 28 februarie 2013
   privind taxa vamală minimă pentru zahăr care trebuie stabilită pentru cea de a doua invitație parțială de participare la licitație prevăzută în cadrul procedurii de licitație deschise prin Regulamentul de punere în aplicare (UE) nr. 36/2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 186 coroborat cu articolul 4,
   întrucât:

               (1)

               Regulamentul de punere în aplicare (UE) nr. 36/2013 al Comisiei (2) a deschis o invitație permanentă de participare la licitație pentru anul de comercializare 2012/2013 pentru importurile de zahăr încadrat la codurile NC 1701 14 10 și 1701 99 10 cu o taxă vamală redusă.

               (2)

               În conformitate cu articolul 6 din Regulamentul de punere în aplicare (UE) nr. 36/2013, Comisia va decide dacă, luând în considerare ofertele primite ca răspuns la invitația parțială de participare la licitație, va stabili sau nu o taxă vamală minimă per cod NC de opt cifre.

               (3)

               În baza ofertelor primite pentru cea de a doua invitație parțială de participare la licitație, trebuie stabilită o taxă vamală minimă pentru zahărul încadrat la codurile NC 1701 14 10 și 1701 99 10.

               (4)

               Pentru a transmite pieței un semnal rapid și pentru a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.

               (5)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Pentru cea de a doua invitație parțială de participare la licitație din cadrul procedurii de licitație deschise prin Regulamentul de punere în aplicare (UE) nr. 36/2013, în cazul căreia termenul de depunere a ofertelor a expirat la 27 februarie 2013, s-a stabilit o taxă vamală minimă, în conformitate cu anexa la prezentul regulament, pentru zahărul încadrat la codurile NC 1701 14 10 și 1701 99 10.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 16, 19.1.2013, p. 7.

      ANEXĂ

         Taxe vamale minime

                  (EUR/tonă)

                  Codul NC de opt cifre

                  Taxă vamală minimă

                  1

                  2

                  1701 14 10

                  141,00

                  1701 99 10

                  161,00

                              (—)

                              Nu s-a stabilit nicio taxă vamală minimă (toate ofertele au fost respinse).

                              (X)

                              Nu există oferte.


title: Regulamentul de punere în aplicare (UE) 2017/646 al Comisiei din 5 aprilie 2017 de modificare a Regulamentului de punere în aplicare (UE) 2015/378 de stabilire a normelor de aplicare a Regulamentului (UE) nr. 514/2014 al Parlamentului European și al Consiliului în ceea ce privește punerea în aplicare a procedurii de verificare și închidere anuală a conturilor și a procedurii de verificare a conformității

text:
                  6.4.2017

                  RO

                  Jurnalul Oficial al Uniunii Europene

                  L 92/36

            REGULAMENTUL DE PUNERE ÎN APLICARE (UE) 2017/646 AL COMISIEI
      din 5 aprilie 2017
      de modificare a Regulamentului de punere în aplicare (UE) 2015/378 de stabilire a normelor de aplicare a Regulamentului (UE) nr. 514/2014 al Parlamentului European și al Consiliului în ceea ce privește punerea în aplicare a procedurii de verificare și închidere anuală a conturilor și a procedurii de verificare a conformității
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (1), în special articolul 47 alineatul (6),
      întrucât:

                  (1)

                  Primul exercițiu de verificare și închidere anuală a conturilor efectuat în temeiul articolului 1 din Regulamentul de punere în aplicare (UE) 2015/378 al Comisiei (2) a evidențiat necesitatea de a clarifica situația sumelor prefinanțării anuale care nu sunt pe deplin lichidate prin conturile anuale prezentate.

                  (2)

                  Este necesar să se stabilească modalitățile de punere în aplicare a procedurii de verificare a conformității, în special a normelor privind criteriile pentru determinarea nivelului corecției financiare pe care Comisia o poate aplica în temeiul articolului 47 din Regulamentul (UE) nr. 514/2014 după încheierea procedurii respective.

                  (3)

                  Pentru a asigura securitatea juridică și tratamentul egal al tuturor statelor membre, este deosebit de important să se clarifice criteriile pentru stabilirea deficiențelor în funcționarea eficace a sistemelor de gestiune și control, să se definească principalele tipuri ale acestor deficiențe și să se definească criteriile pentru determinarea nivelului corecției financiare.

                  (4)

                  Prin urmare, Regulamentul de punere în aplicare (UE) 2015/378 ar trebui modificat.

                  (5)

                  Măsurile prevăzute în prezentul regulament sunt conforme cu avizul Comitetului Fonduri pentru azil, migrație și integrare și pentru securitate internă,

            ADOPTĂ PREZENTUL REGULAMENT:
      Articolul 1
      Regulamentul de punere în aplicare (UE) 2015/378 se modifică după cum urmează:

                  1.

                  Articolul 1 se modifică după cum urmează:

                              (a)

                              alineatul (6) se înlocuiește cu următorul text:
                              „(6)   În cazul în care suma acceptată de Comisie în decizia de verificare și închidere anuală a conturilor pentru exercițiul financiar N este mai mică decât suma prefinanțării anuale pentru exercițiul financiar N, această din urmă sumă este lichidată din prima sumă. Orice sumă restantă din prefinanțare este lichidată în cursul exercițiilor ulterioare de verificare și închidere.
                              Primul paragraf se aplică și în cazul în care plățile raportate în conturile anuale transmise de un stat membru sunt egale cu zero.”;

                              (b)

                              se elimină alineatul (7).

                  2.

                  Se introduc următoarele articole:
                  „Articolul 3a
                  Criterii pentru stabilirea deficiențelor în funcționarea eficace a sistemului de gestiune și control
                  (1)   Comisia își bazează evaluarea funcționării eficace a sistemului de gestiune și control pe rezultatele tuturor auditurilor disponibile efectuate de către statele membre, serviciile Comisiei și Curtea de Conturi, pe rezultatele investigațiilor efectuate de Oficiul European de Luptă Antifraudă sau pe orice alte informații privind respectarea criteriilor de desemnare menționate la articolul 2 alineatul (1) din Regulamentul delegat (UE) nr. 1042/2014 al Comisiei (*1).
                  Evaluarea Comisiei acoperă mediul de control intern al programului național, activitățile de gestiune și control ale autorității responsabile și activitățile de control și audit ale autorității de audit și se bazează pe verificarea respectării cerințelor-cheie stabilite în tabelul 1 din anexă.
                  (2)   Pentru a se evalua funcționarea eficace a fiecărei autorități competente și a se ajunge la o concluzie de ansamblu privind sistemul de gestiune și control, se evaluează respectarea cerințelor-cheie menționate la alineatul (1) în funcție de categoriile stabilite în tabelul 2 din anexă. În concluzia de ansamblu privind sistemul de gestiune și control se ia în considerare orice factor atenuant sau agravant.
                  (3)   Atunci când, potrivit evaluării, oricare dintre cerințele-cheie 2, 4, 5, 8, 11, 12 sau 14 din tabelul 1 din anexă ori două sau mai multe dintre celelalte cerințe-cheie din tabelul respectiv se încadrează în categoriile 3 sau 4 stabilite în tabelul 2 din anexă, se consideră că este vorba de un tip de deficiență gravă în funcționarea eficace a sistemului de gestiune și control.
                  Articolul 3b
                  Criterii pentru aplicarea și stabilirea nivelului corecțiilor financiare
                  (1)   Comisia aplică corecții financiare în cazul în care identifică una sau mai multe nereguli individuale sau sistemice ori una sau mai multe deficiențe în funcționarea eficace a sistemului de gestiune și control (denumite în continuare «deficiențe ale sistemului»).
                  În sensul prezentului regulament, o neregulă înseamnă o încălcare a legislației Uniunii ori a legislației naționale sau o încălcare a normelor naționale care rezultă dintr-un act sau omisiune a unui beneficiar ori a unor beneficiari care are sau ar avea ca efect prejudicierea bugetului general al Uniunii Europene prin imputarea unei cheltuieli nejustificate.
                  Valoarea corecției financiare se stabilește de la caz la caz, ori de câte ori este posibil, și este egală cu valoarea exactă a cheltuielilor greșit imputate bugetului general al Uniunii.
                  În cazul în care Comisia identifică nereguli într-un eșantion reprezentativ de cheltuieli din integralitatea sau dintr-o parte a unui program național, dar nu este eficient din punctul de vedere al costurilor să se verifice regularitatea celorlalte cheltuieli, corecția poate fi stabilită prin extrapolarea rezultatelor examinării eșantionului la restul populației din care a fost extras eșantionul respectiv.
                  În cazul în care Comisia identifică nereguli sistemice sau deficiențe ale sistemului, dar nu este posibil, chiar prin extrapolare, să se cuantifice cu precizie corecția, cheltuielilor declarate li se aplică o corecție financiară forfetară pentru partea afectată a sistemului, în conformitate cu criteriile și baremele indicative prevăzute la alineatele (2) și (3).
                  Corecțiile forfetare pot fi aplicate și în cazul unor nereguli individuale.
                  (2)   Nivelul corecției forfetare se stabilește ținând seama de următorii factori:

                              (a)

                              gradul de gravitate al neregulii sau al deficienței sistemului în raport cu întregul sistem sau cu o parte a acestuia ori cu tipurile de cheltuieli declarate;

                              (b)

                              gradul riscului de pierderi la care a fost expus bugetul Uniunii ca urmare a neregulii sau a deficienței sistemului;

                              (c)

                              vulnerabilitatea cheltuielilor la fraude ca urmare a neregulii sau a deficienței sistemului;

                              (d)

                              orice factor atenuant sau agravant.

                        (3)   Nivelul corecției se stabilește după cum urmează:

                              (a)

                              dacă neregula/neregulile sau deficiența/deficiențele sistemului sunt atât de importante, frecvente sau răspândite încât reprezintă un eșec total al sistemului, care pune în pericol legalitatea și regularitatea tuturor cheltuielilor în cauză, se aplică o rată forfetară de 100 %;

                              (b)

                              dacă neregula/neregulile sau deficiența/deficiențele sistemului sunt atât de frecvente și răspândite încât reprezintă un eșec extrem de grav al sistemului, care pune în pericol legalitatea și regularitatea unei mari părți a cheltuielilor în cauză, se aplică o rată forfetară de 25 %;

                              (c)

                              dacă neregula/neregulile sau deficiența/deficiențele sistemului sunt cauzate de faptul că sistemul funcționează parțial, prost sau sporadic, astfel încât sunt puse în pericol legalitatea și regularitatea unei mari părți a cheltuielilor în cauză, se aplică o rată forfetară de 10 %;

                              (d)

                              dacă neregula/neregulile sau deficiența/deficiențele sistemului sunt cauzate de faptul că sistemul funcționează în mod incoerent, astfel încât sunt puse în pericol legalitatea și regularitatea unei părți semnificative a cheltuielilor în cauză, se aplică o rată forfetară de 5 %.

                        În conformitate cu principiul proporționalității, rata poate fi redusă la 2 % în cazul în care se consideră că natura și gravitatea neregulii sau a deficienței sistemului nu justifică o rată a corecției de 5 %.
                  (4)   În cazul în care, din cauza faptului că autoritatea competentă nu a adoptat măsurile corective adecvate în urma aplicării unei corecții financiare în cursul unui exercițiu financiar, aceeași neregulă/aceleași nereguli sau aceeași deficiență/aceleași deficiențe sunt identificate într-un exercițiu financiar ulterior, din cauza persistenței neregulii/neregulilor sau a deficienței/deficiențelor, rata corecției forfetare poate fi majorată la un nivel care să nu depășească următorul nivel din ierarhia stabilită la alineatul (3).

                     (*1)  Regulamentul delegat (UE) nr. 1042/2014 al Comisiei din 25 iulie 2014 de completare a Regulamentului (UE) nr. 514/2014 cu privire la desemnarea și la responsabilitățile de gestionare și control ale autorităților responsabile și cu privire la statutul și la obligațiile autorităților de audit (JO L 289, 3.10.2014, p. 3).”"

                  3.

                  Se adaugă o nouă anexă, conform anexei la prezentul regulament.

            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în statele membre în conformitate cu tratatele.
         Adoptat la Bruxelles, 5 aprilie 2017.

               Pentru Comisie

               Președintele

            Jean-Claude JUNCKER

         (1)  JO L 150, 20.5.2014, p. 112.

         (2)  Regulamentul de punere în aplicare (UE) 2015/378 al Comisiei din 2 martie 2015 de stabilire a normelor de aplicare a Regulamentului (UE) nr. 514/2014 al Parlamentului European și al Consiliului în ceea ce privește punerea în aplicare a procedurii de verificare și închidere anuală a conturilor și a procedurii de verificare a conformității (JO L 64, 7.3.2015, p. 30).

         ANEXĂ
         „
               ANEXĂ

                  Cerințe-cheie ale sistemelor de gestiune și control și clasificarea acestor sisteme în ceea ce privește funcționarea lor eficace

               [menționate la articolul 3a din Regulamentul de punere în aplicare (UE) 2015/378]

                  Tabelul 1

                  Cerințe-cheie

                           Cerințe-cheie ale sistemelor de gestiune și control

                           Organisme/autorități vizate

                           Domeniu de aplicare

                           1

                           Descrierea și separarea adecvată a funcțiilor și sisteme adecvate pentru raportare și monitorizare atunci când autoritatea responsabilă încredințează executarea sarcinilor unui alt organism

                           Autoritatea responsabilă/autoritatea delegată

                           Mediul intern

                           2

                              Selecția adecvată a proiectelor

                           Autoritatea responsabilă/autoritatea delegată

                           Activități de control

                           3

                           Informații adecvate furnizate beneficiarilor, beneficiarilor potențiali și publicului

                           Autoritatea responsabilă/autoritatea delegată

                           Informare și comunicare interne

                           4

                              Controale adecvate

                           Autoritatea responsabilă/autoritatea delegată

                           Activități de control

                           5

                              Sisteme și proceduri eficace pentru a se garanta că toate documentele privind cheltuielile și controalele sunt păstrate, astfel încât să se asigure o pistă de audit adecvată

                           Autoritatea responsabilă/autoritatea delegată

                           Activități de control

                           6

                           Sisteme informatice fiabile de contabilitate, pentru stocarea și transmiterea datelor financiare și a datelor privind indicatorii, pentru monitorizare și raportare

                           Autoritatea responsabilă/autoritatea delegată

                           Activități de control/Informare și comunicare interne

                           7

                           Punerea eficace în aplicare a procedurilor de prevenire, detectare și corecție a neregulilor, inclusiv a unor măsuri antifraudă proporționale

                           Autoritatea responsabilă/autoritatea delegată

                           Activități de control

                           8

                              Proceduri adecvate pentru întocmirea conturilor anuale, a declarației de gestiune și a rezumatului anual al rapoartelor finale de audit și al controalelor efectuate

                           Autoritatea responsabilă/autoritatea delegată

                           Activități de control

                           9

                           Evidența adecvată și completă a sumelor recuperabile, recuperate și anulate

                           Autoritatea responsabilă/autoritatea delegată

                           Activități de control

                           10

                           Descrierea și separarea adecvată a funcțiilor, independența funcțională față de autoritatea responsabilă și sisteme adecvate pentru garantarea faptului că orice alt organism care efectuează audituri dispune de independența funcțională necesară și ține seama de standardele de audit acceptate la nivel internațional

                           Autoritatea de audit

                           Mediul intern

                           11

                              Audituri adecvate ale sistemului

                           Autoritatea de audit

                           Activități de control

                           12

                              Audituri adecvate ale cheltuielilor

                           Autoritatea de audit

                           Activități de control

                           13

                           Audituri adecvate ale conturilor

                           Autoritatea de audit

                           Activități de control

                           14

                              Proceduri adecvate pentru furnizarea unor opinii de audit și rapoarte de audit fiabile

                           Autoritatea de audit

                           Activități de control

                  Tabelul 2

                  Clasificarea cerințelor-cheie pentru sistemele de gestiune și control în ceea ce privește funcționarea acestora

                           Categoria 1

                           Funcționează în mod corespunzător. Nu sunt necesare îmbunătățiri sau sunt necesare doar îmbunătățiri minore.

                           Categoria 2

                           Funcționează. Sunt necesare unele îmbunătățiri.

                           Categoria 3

                           Funcționează parțial. Sunt necesare îmbunătățiri substanțiale.

                           Categoria 4

                           În esență, nu funcționează.

                     ”


title: Regulamentul de punere în aplicare (UE) 2017/1097 al Comisiei din 20 iunie 2017 de stabilire a cantităților care urmează să fie adăugate la cantitatea fixată pentru subperioada 1 octombrie-31 decembrie 2017 în cadrul contingentelor tarifare deschise prin Regulamentul (CE) nr. 539/2007 în sectorul ouălor și al ovalbuminelor

text:
               21.6.2017

               RO

               Jurnalul Oficial al Uniunii Europene

               L 158/34

         REGULAMENTUL DE PUNERE ÎN APLICARE (UE) 2017/1097 AL COMISIEI
   din 20 iunie 2017
   de stabilire a cantităților care urmează să fie adăugate la cantitatea fixată pentru subperioada 1 octombrie-31 decembrie 2017 în cadrul contingentelor tarifare deschise prin Regulamentul (CE) nr. 539/2007 în sectorul ouălor și al ovalbuminelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 539/2007 al Comisiei (2) a deschis contingente tarifare anuale pentru importul de produse din sectorul ouălor și al ovalbuminelor.

               (2)

               Cantitățile care fac obiectul cererilor de licențe de import introduse de la 1 la 7 iunie 2017 pentru subperioada cuprinsă între 1 iulie și 30 septembrie 2017 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficiența măsurii, prezentul regulament ar trebui să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 539/2007, care urmează să fie adăugate la subperioada 1 octombrie-31 decembrie 2017, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iunie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 539/2007 al Comisiei din 15 mai 2007 privind deschiderea și modul de gestionare a contingentelor tarifare în sectorul ouălor și al ovalbuminelor (JO L 128, 16.5.2007, p. 19).

      ANEXĂ

                  Nr. de ordine

                  Cantități nesolicitate care urmează să fie adăugate la cantitățile disponibile pentru subperioada 1 octombrie-31 decembrie 2017
                  (în kg echivalent ouă în coajă)

                  09.4015

                  27 000 000

                  09.4401

                  278 421

                  09.4402

                  2 945 000


title: Regulamentul de punere în aplicare (UE) nr. 720/2014 al Comisiei din 27 iunie 2014 privind atribuirea drepturilor de import pentru cererile depuse pentru perioada 1 iulie 2014 - 30 iunie 2015 în cadrul contingentului tarifar deschis prin Regulamentul (CE) nr. 431/2008 pentru carnea de vită și mânzat congelată

text:
               28.6.2014

               RO

               Jurnalul Oficial al Uniunii Europene

               L 190/65

         REGULAMENTUL DE PUNERE ÎN APLICARE (UE) NR. 720/2014 AL COMISIEI
   din 27 iunie 2014
   privind atribuirea drepturilor de import pentru cererile depuse pentru perioada 1 iulie 2014-30 iunie 2015 în cadrul contingentului tarifar deschis prin Regulamentul (CE) nr. 431/2008 pentru carnea de vită și mânzat congelată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul (CE) nr. 431/2008 al Comisiei (2) a deschis un contingent tarifar pentru importul de produse din sectorul cărnii de vită și mânzat.

               (2)

               Cantitățile specificate în cererile pentru drepturi de import depuse pentru perioada 1 iulie 2014-30 iunie 2015 sunt superioare cantităților disponibile. Prin urmare, este necesar să se determine în ce măsură pot fi acordate drepturile de import, prin stabilirea coeficienților de alocare ce trebuie aplicați cantităților solicitate, în conformitate cu articolul 6 alineatul (3) din Regulamentul (CE) nr. 1301/2006 al Comisiei (3), coroborat cu articolul 7 alineatul (2) din regulamentul respectiv.

               (3)

               Pentru a se asigura o gestionare eficace a procedurii de acordare a drepturilor de import, prezentul regulament trebuie să intre în vigoare imediat după publicare,

         ADOPTĂ PREZENTUL REGULAMENT:
   Articolul 1
   Cererilor pentru drepturi de import aferente contingentului cu numărul de ordine 09.4003 și depuse pentru perioada 1 iulie 2014-30 iunie 2015 în temeiul Regulamentului (CE) nr. 431/2008 li se aplică un coeficient de alocare de 27,09851 %.
   Articolul 2
   Prezentul regulament intră în vigoare la 28 iunie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iunie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 431/2008 al Comisiei din 19 mai 2008 privind deschiderea și modul de gestionare a unui contingent tarifar de import pentru carnea de animale din specia bovine, congelată, clasificată la codul NC 0202 și pentru produsele clasificate la codul NC 0206 29 91 (JO L 130, 20.5.2008, p. 3).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).


title: Regulamentul de punere în aplicare (UE) nr. 461/2011 al Comisiei din 12 mai 2011 de modificare a Regulamentului (UE) nr. 397/2010 de fixare a limitei cantitative pentru exporturile de zahăr și izoglucoză peste cotă până la sfârșitul anului de piață 2010/2011

text:
               13.5.2011

               RO

               Jurnalul Oficial al Uniunii Europene

               L 124/41

         REGULAMENTUL DE PUNERE ÎN APLICARE (UE) NR. 461/2011 AL COMISIEI
   din 12 mai 2011
   de modificare a Regulamentului (UE) nr. 397/2010 de fixare a limitei cantitative pentru exporturile de zahăr și izoglucoză peste cotă până la sfârșitul anului de piață 2010/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 61 primul paragraf litera (d), coroborat cu articolul 4,
   întrucât:

               (1)

               În conformitate cu articolul 61 primul paragraf litera (d) din Regulamentul (CE) nr. 1234/2007, zahărul produs în cursul unui an de comercializare în surplus față de cota menționată la articolul 56 din regulamentul respectiv poate fi exportat numai în limitele cantităților care urmează să fie fixate.

               (2)

               Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2) prevede norme de aplicare pentru exporturile peste cotă, în special în privința eliberării licențelor de export. Totuși, limita cantitativă trebuie fixată pentru fiecare an de comercializare, ținând seama de eventualele posibilități de pe piețele de export.

               (3)

               Regulamentul (CE) nr. 397/2010 al Comisiei din 7 mai 2010 de fixare a limitei cantitative pentru exporturile de zahăr și izoglucoză peste cotă până la sfârșitul anului de piață 2010/2011 (3) a fixat limita cantitativă la 650 000 de tone. Această cantitate s-a epuizat rapid. Prețurile mari în prezent ale zahărului încurajează cultivatorii să cultive în 2011 suprafețe suplimentare cu sfeclă roșie. Ținând seama de faptul că în anul de comercializare 2010/2011 nu s-a ajuns până la plafonul OMC pentru exporturi, este oportun să se majoreze cu 700 000 de tone limita cantitativă a exporturilor pentru a se exploata toate posibilele căi de comercializare a produsului disponibile. Măsura aceasta va oferi noi posibilități de afaceri pentru sectorul zahărului din Uniune, oferind cultivatorilor perspective în funcție de semănăturile efectuate în prezent; de asemenea, măsura trebuie să contribuie la stabilizarea în continuare a pieței.

               (4)

               Pentru a le permite factorilor economici să realizeze planificarea necesară a operațiunilor, trebuie autorizată depunerea cererilor de licențe de export începând cu prima săptămână a lunii iulie. Este oportun să se stabilească perioada de validitate a licențelor respective de la 1 septembrie 2011 la 31 decembrie 2011, astfel încât măsura să acopere numai zahărul produs din noua recoltă din septembrie.

               (5)

               Regulamentul (UE) nr. 397/2010 trebuie modificat în consecință.

               (6)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 397/2010 se modifică după cum urmează:

               1.

               La articolul 1, alineatul (1) se înlocuiește cu următorul text:
               „(1)   Pentru anul de comercializare 2010/2011, care durează de la 1 octombrie 2010 până la 30 septembrie 2011, limita cantitativă menționată la articolul 61 primul paragraf litera (d) din Regulamentul (CE) nr. 1234/2007 este de 1 350 000 de tone pentru exporturile fără restituire de zahăr alb peste cotă încadrat la codul NC 1701 99.”

               2.

               Se introduce următorul articol 2a:
               „Articolul 2a
               Prin derogare de la articolul 8a din Regulamentul (CE) nr. 951/2006, licențele de export eliberate începând cu data de 4 iulie 2011 pentru cantitățile stabilite la articolul 1 sunt valabile de la 1 septembrie 2011 până la 31 decembrie 2011.”

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 4 iulie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 mai 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 115, 8.5.2010, p. 26.


title: Regulamentul de punere în aplicare (UE) 2016/525 al Comisiei din 30 martie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Ternera de los Pirineos Catalanes/Vedella dels Pirineus Catalans/Vedell des Pyrénées Catalanes (IGP)]

text:
               5.4.2016

               RO

               Jurnalul Oficial al Uniunii Europene

               L 88/24

         REGULAMENTUL DE PUNERE ÎN APLICARE (UE) 2016/525 AL COMISIEI
   din 30 martie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Ternera de los Pirineos Catalanes/Vedella dels Pirineus Catalans/Vedell des Pyrénées Catalanes (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Ternera de los Pirineos Catalanes”/„Vedella dels Pirineus Catalans”/„Vedell des Pyrénées Catalanes”, depusă de Spania, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Ternera de los Pirineos Catalanes”/„Vedella dels Pirineus Catalans”/„Vedell des Pyrénées Catalanes” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Ternera de los Pirineos Catalanes”/„Vedella dels Pirineus Catalans”/„Vedell des Pyrénées Catalanes” (IGP).
   Denumirea menționată la primul paragraf identifică un produs din clasa 1.1. Carne (și organe comestibile) proaspete din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 344, 17.10.2015, p. 4.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).